
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative pentru modificarea articolului 71 al Ordonanţei de urgenţă nr.195 din 22/12/2005 privind protecţia mediului, aprobată cu modificări şi completări prin Legea 265/2006, Legea protecţiei mediului cu modificările şi completările ulterioare, trimisă comisiei în vederea examinării pe fond, în procedură obişnuită, cu adresa nr.Pl.x.391 din 17 iunie 2008.

PREŞEDINTE,

SULFINA BARBU

R A P O R T

asupra propunerii legislative pentru modificarea articolului 71 al Ordonanţei de urgenţă nr.195 din 22/12/2005 privind protecţia mediului, aprobată cu modificări şi completări prin Legea 265/2006, Legea protecţiei mediului cu modificările şi completările ulterioare

În conformitate cu prevederile art.95 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x.391 din 17 iunie

2008, cu dezbaterea pe fond, în procedură obişnuită, a propunerii legislative pentru modificarea articolului 71 al Ordonanţei de urgenţă nr.195 din 22/12/2005 privind protecţia mediului, aprobată cu modificări şi completări prin Legea 265/2006, Legea protecţiei mediului cu modificările şi completările ulterioare. 


Iniţiatori sunt domnii Marius Marinescu fost senator PC şi Ion Iliescu, fost senator PSD.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1411/15.10.2007);

· avizul negativ al Comisiei juridice, de disciplină şi imunităţi (nr.Pl.x.391/10.09.2008);

· punctul de vedere negativ al Guvernului (nr. 2974/08.11.2007).

Propunerea legislativă are ca obiect de reglementare modificarea art.71 din OUG nr.195/2005 cu scopul asigurării a  minimum 26 mp de spaţiu verde pe cap de locuitor în zonele urbane, de către autorităţile administraţiei publice locale, în concordanţă cu normele Uniunii Europene.

Comisia propune Plenului Camerei Deputaţilor respingerea iniţiativei legislative pentru că a rămas fără obiect, întrucât cadrul legislativ propus a fost reglementat prin OUG nr.114/2007 pentru modificarea şi completarea OUG nr.195/2005 privind protecţia mediului. 

Propunerea legislativă face parte din categoria legilor organice, întrucât actul normativ de bază instituie infracţiuni, fiind incidente prevederilor art.73 alin.(3) din Constituţia României, republicată. 

Dezbaterile au avut loc în şedinţa comisiei din 27.01.2009. 

La lucrările comisiei au fost prezenţi 22 deputaţi, din totalul de 30 membri ai comisiei.

Raportul de respingere al comisiei a fost adoptat cu unanimitate de  voturi.

Propunerea legislativă a fost respinsă de Senat în şedinţa din 12 mai 2008.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,

  



                                      SECRETAR,
       SULFINA BARBU




                                                         MIHAI CRISTIAN APOSTOLACHE

Şef serviciu, 

Consilier Sofia Chelaru
                                                                                       Întocmit,

                                                                                       Expert  Iulia Toader

